Дзяўчына не толькі пацвердзіла залаты медаль, але і моцна здзівіла самую сябе. “Максімум, на што разлічвала па англійскай мове, – 80 балаў, – дзеліцца ўражаннямі выдатніца. – Пры здачы тэсціравання выправіла тры памылкі, яшчэ дзве, якія меліся па маім меркаванні, не паспела: у камісіі сказалі пакласці ручкі і пакінуць аўдыторыю. Выйшла разгубленая і засмучаная. 1 ліпеня раніцай на тэлефон прыйшло паведамленне, што набрала 100 балаў. Не паверыла сваім вачам і эсэмэсцы, чакала да вечара, пакуль не з’явіліся вынікі на сайце”. Хаця, чаму здзіўляцца – апошні год прадметам Марыя займалася мэтанакіравана, настойліва, амаль што ўвесь вольны час.